אנני-פריד לינגסטד

אנני-פריד (פרידה) לִינְגְסְטַד (בשוודית: Anni-Frid Lyngstad; נולדה ב-15 בנובמבר 1945) היא זמרת שוודית, אחת מחברי להקת אבבא. לינגסטד נולדה בנורווגיה חודשים אחדים לאחר תום מלחמת העולם השנייה. היא הייתה בתם מחוץ לנישואין של חייל גרמני, נשוי, וצעירה נורווגית. מקומיות שהיו בקשרים רומנטיים עם גרמנים, וילדיהם, נרדפו בחומרה לאחר השחרור ב-1945, אושפזו במוסדות פסיכיאטריים וסבלו התעללות. כדי לחמוק מכך, סבתה ואמה של לינגסטד היגרו עמה לשוודיה. במשך שנים רבות האמינה כי אביה נהרג בדרכו חזרה לגרמניה. רק בשנת 1977, לאחר שהתפרסמה, נודע לה באמצעות כתבת תחקיר שפרסם מגזין גרמני כי אביה בחיים. לינגסטד עלתה לראשונה על במה בשנת 1956, בגיל 11 בלבד. היא השתתפה בקונצרט גיוס תרומות לארגון הצלב האדום. שנתיים לאחר מכן היא החלה לעבוד כזמרת ליווי ללהקות בתחילת דרכן. ב-3 בספטמבר 1967 השתתפה בתחרות של זמרות ג'אז שנערכה בסטוקהולם. היא שרה את השיר "En Ledig Dag" ("יום חופשי") וזכתה במקום הראשון. זמן קצר לאחר מכן היא הופיעה עם השיר הזוכה בטלוויזיה הממלכתית של שוודיה. בעקבות הופעה זו היא הוחתמה בחברת התקליטים EMI. בשנת 1969 השתתפה בתחרות המלודיפסטיבלן (הקדם אירוויזיון השוודי) עם השיר "Härlig Är Vår Jord" ("נפלאה היא אדמתנו") והגיעה למקום הרביעי. באותה תקופה נהגה להופיע עם זמרים שונים ואף הופיעה בפסטיבלים ביפן ובוונצואלה. בתחילת שנות השבעים התקשתה לינגסטד לעבוד באולפן אך הייתה יצירתית מאוד על הבמה. וכך מצאה עצמה בשנת 1972 חוברת לאנייטה פלטסקוג, ביורן אולבאוס ובני אנדרסון (לימים ארוסה). ארבעת הצעירים המוכשרים החלו לשיר יחד והקימו במהרה את להקת אבבא. בשנת 1975, במקביל לפעילותה בלהקת אבבא, הקליטה לינגסטד אלבום סולו בשוודית, "Frida Ensam" ("פרִידה לבד"), ובו גרסאות כיסוי לשירים פופולריים של פול סיימון, דייוויד בואי ולאונרד כהן, וכן הביצוע המקורי לשיר "פרננדו". את האלבום הפיק בעלה דאז וחבר הלהקה, בני אנדרסון. בשנת 1982 החלה להקליט את אלבום הסולו הראשון שלה באנגלית, "Something’s Going On", שהופק על ידי המוזיקאי פיל קולינס. אחריו הגיע בשנת 1984 האלבום "Shine", שלאחריו לקחה לינגסטד הפסקה מפעילות מוזיקלית. בשנת 1993 הופיעה לכבוד יום הולדתה ה-50 של סילביה, מלכת שוודיה בבית האופרה המלכותי בסטוקהולם, וביצעה את "Dancing Queen" בגרסת א-קפלה בפני משפחת המלוכה השוודית. בשנת 1996 חזרה לינגסטד לאור הזרקורים עם אלבום סולו בשוודית, "Djupa andetag" ("נשימות עמוקות"), שהיה אלבומה האחרון. בשנת 2004 היא הקליטה שיר, "The Sun Will Shine Again", לאלבומו של המוזיקאי הבריטי ג'ון לורד. היא פגשה את בעלה הראשון, רגנר פרדריקסון (Ragnar Fredriksson), בשנת 1961 והשניים נישאו כשהייתה בת 18 בשנת 1964.לזוג נולדו שני ילדים: הנס (נולד ב-26 בינואר 1963), וליס-לוט (נולדה ב-25 בפברואר 1967, נהרגה ב-13 בינואר 1998 בתאונת דרכים). בני הזוג נפרדו זמן קצר לאחר הולדת ליס-לוט, והתגרשו באופן רשמי ב-19 במאי 1970. במאי 1969 הכירה לינגסטד את בני אנדרסון, שבשנות השישים היה קלידן בלהקה שוודית פופולרית בשם "Hep stars", בהופעה בעיר מאלמה. זמן קצר לאחר מכן התארסו השניים, וב-1971 עברו לגור ביחד. השניים נישאו ב-6 באוקטובר 1978, ולאחר שלוש שנות נישואין התגרשו. בשנת 1982 עברה לינגסטד להתגורר בלונדון, ולאחר מכן בשנת 1986 עברה לשווייץ, שם היא גרה עד היום. ב-26 באוגוסט 1992 נישאה בשלישית, להיינריך רוצו, נסיך רויס-פלאואן. בעלה החדש נמנה עם האצולה הגרמנית, ולינגסטד זכתה בתואר של נסיכה. פחות משנה לאחר מות בתה בתאונת דרכים נפטר גם בעלה, היינריך, מגידול סרטני בלימפה. לינגסטד היא צמחונית, היא עוסקת בפעילויות שונות לקידום המודעות להתחממות כדור הארץ ואיכות הסביבה. 1971 - Frida 1975 - Frida Ensam 1982 - Something's Going On 1984 - Shine 1996 - Djupa Andetag 1967 - En Ledig Dag / Peter Kom Tillbaka 1967 - Din / Du Är Så Underbart Rar 1968 - Simsalabim / Vi Möts Igen 1968 - Mycket Kär / När Du Blir Min 1969 - Härlig Är Vår Jord / Räkna De Lyckliga Stunderna Blott 1969 - Så Synd Du Måste Gå / Försök Och Sov På Saken 1969 - Peter Pan / Du Betonar Kärlek Lite Fel 1970 - Där Du Går Lämnar Kärleken Spår / Du Var Främling Här Igår 1971 - En Liten Sång Om Kärlek / Tre Kvart Från Nu 1971 - En Kväll Om Sommarn / Vi Vet Allt, Men Nästan Inget (duets with Lars Berghagen) 1971 - Min Egen Stad / En Gång Är Ingen Gång 1971 - Nu Vissla I Ett Slag (Whistle While You Work) 1972 - Vi Är Alla Bara Barn I Början / Kom Och Sjung En Sång 1972 - Man Vill Ju Leva Lite Dessemellan / Ska Man Skratta Eller Gråta 1982 - I Know There's Something Going On (single edit) / Threnody 1983 - Here We'll Stay (solo version) / Strangers 1983 - Time (Frida & BA Robertson) / I Am The Seeker (BA Robertson) 1984 - Shine (single edit)/ That's Tough 1984 - Shine (maxi version) / That's Tough 1984 - Come To Me (I Am Woman) / Slowly 1987 - Så Länge Vi Har Varann (Frida & Ratata) / Du Finns Hos Mig (Ratata) 1987 - Om Du Var Här (Ratata) / As Long As I Have You (Frida & Ratata) 1987 - Om Du Var Här - Guldmix (Ratata) /If You Could See (Ratata) / As Long As I Have You (Frida & Ratata) 1992 - Änglamark (Artister För Miljö featuring Frida) / Saltwater (Frida) 1992 - Änglamark (Artister För Miljö featuring Frida) / Saltwater (Frida) 1996 - Även En Blomma / Även En Blomma (version) / Interaktiv 1996 - Även En Blomma / Även En Blomma (version) 1996 - Ögonen (album version) / (Lemon mix) / (version) 1996 - Lika Hopplöst Förälskad (Tomas Ledin) / Ögonen (Frida) / Terese (Uno Svenningsson) 1997 - Alla Mina Bästa År (single remix) / (Mix adagio) / (Spaceclub mix) / (Adagio instrumental) 1997 - Alla Mina Bästa År (Hasbrouck Heights single mix) / (Hasbrouck Heights Glacier mix) / (Quiet mix) / (Vox) / (Jazzed Out Barracuda dub) אנני-פריד לינגסטד, במסד הנתונים הקולנועיים IMDb (באנגלית) אנני-פריד לינגסטד, באתר אפל מיוזיק (באנגלית) אנני-פריד לינגסטד, באתר ספוטיפיי אנני-פריד לינגסטד, באתר סאונדקלאוד (באנגלית) אנני-פריד לינגסטד, באתר Last.fm (באנגלית) אנני-פריד לינגסטד, באתר AllMusic (באנגלית) אנני-פריד לינגסטד, באתר MusicBrainz (באנגלית) אנני-פריד לינגסטד, באתר Discogs (באנגלית) אנני-פריד לינגסטד, באתר SecondHandSongs נמרוד דביר, מאמא מיה! סיפורה של פרידה לינגסטד מאבבא, באתר nrg‏, 14 בנובמבר 2010